== Eftermæle ==
Vermeer var en respekteret kunstner i sin hjemby Delft, men næsten ukendt uden for. Den omstændighed, at en lokal mæcen Pieter van Ruijven købte en stor del af hans værker, mindskede muligheden for, at hans berømmelse bredte sig. Desuden var hans produktion af begrænset omfang: Han havde ikke elever, hans familiære forpligtelser med de mange børn kan have taget hans tid, lige som arbejdet som kunsthandler, kromand og driften af familiens virksomheder. Han brugte ligeledes tid som formand for kunstgildet, og den omhu han brugte på sine malerier, må også have taget megen tid.
 
I sin tid var han kendt og respekteret i Delft og [[Haag]], men hans berømmelse svandt efter hans død, så han knapt blev nævnt i [[Arnold Houbraken]]s store opslagsværk om det hollandsk maleri fra [[16. århundrede|1600-tallet]]. I to århundreder blev han sjældent nævnt i oversigter over nederlandsk kunst – om end han aldrig, som det siges, blev helt glemt: han omtales med ros, i det [[17. århundrede|17.]] og [[18. århundrede]]. Men det er kun siden midten af det [[19. århundrede]], at hans malerier har vækket samme begejstring som i dag. Det er heller ikke et tilfælde, at opblomstringen i interessen for Vermeer faldt sammen med [[Impressionisme|impressionisterne]], som også malede klart oplyste billeder og rene ublandede farver, og [[Realisme (kunst)|realismen]] som også var optaget af hverdagsmotiver. Det var den [[Frankrig|franske]] socialist og [[journalist]] [[Théophile Thoré-Bürger|Thoré Bürger]] (1806-1869) som indledte den nye påskønnelse af Vermeer. Det skal nævnes, at Thoré-Bürger ikke var uvildig i sin prise af Vermeer, men at han som samler af Vermeers værker havde økonomiske interesser i kunstnerens relancering.<ref>B. Broos (1998), "Vermeer: Malice and Misconception," in ''Vermeer Studies'', ed. by Ivan Gaskell and Michiel Jonker, National Gallery of Art Washington D.C., Yale University Press, New Haven, London, pp. 18- 31.</ref> Han fremførte, at de realistiske elementer i hollandsk 17-hundredetalskunst passede fint med de æstetiske kvaliteter, som blev fremført af [[Jules Champfleury]] (1821-1889) og [[Joseph-Pierre Proudhon]] (1809-1865) og i kunstretninger fremført af [[Barbizon-skolen]] og [[Gustave Courbet]] (1819-1877).
Historie Maleri